b'\n_START_ARTICLE_\nAli \xc5\xa0ukrija\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0ukrija, \xc5\xa1tudent medicine, se je leta 1939 pridru\xc5\xbeil KPJ. Naslednje leto je postal \xc4\x8dlan Oblastnega komiteja KPJ za Kosovo in Metohijo; v tej vlogi je bil leta 1941 eden od organizatorjev NOG na tem podro\xc4\x8dju. Med vojno je opravljal razli\xc4\x8dne partijsko-politi\xc4\x8dne dol\xc5\xbenosti. Po vojni je bil mdr. \xc4\x8dlan vlade Srbije, predsednik Izvr\xc5\xa1nega sveta Avtonomske pokrajine Kosova in Metohije, \xc4\x8dlan Zveznega izvr\xc5\xa1nega sveta, zvezni in srbski poslanec. Po nemirih v pokrajini je bil 1981/82 predsednik predsedstva Kosova; bil je tudi \xc4\x8dlan in 1984/85 predsednik predsedstva Centralnega komiteja Zveze komunistov Jugoslavije.'